Сципион е консул на Републиката през 218 пр.н.е., първата година на Втората пуническа война. Оглавяващ римската флота, той отпътува по море през тази година от Пиза за Масилия (дн. Марсилия), за да спре настъпването на Ханибал в Италия. Там не среща врага и отива в Цизалпийска Галия, където на Тичино, среща Ханибал. В тази битка през ноември 218 пр.н.е. той е победен и тежко ранен. В битката при Требия на 18 декември 218 пр.н.е. не участва активно, но съветва отговорния за там военачалник Тиберий Семпроний Лонг да не се стига до битка.